
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra propunerii legislative pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată

Propunerea legislativă pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată,  (PL-X 195/2005) a fost transmisă Comisiei cu adresa nr. P.L.-X 195 din 23 mai 2005 şi înregistrată cu nr. 63/24.05.2005.

Comisia pentru cultură, arte, mijloace de informare în masă a fost sesizată în fond cu această propunere legislativă, în procedură de urgenţă,  spre avizare fiind transmisă  Comisiei pentru buget, finanţe şi bănci şi Comisiei juridice, de disciplină şi imunităţi. Comisia a primit aviz favorabil cu amendamente, din partea  Comisiei juridice de disciplină şi imunităţi, iar din partea Comisiei pentru buget, finanţe şi bănci nu s-a primit avizul până la data întocmirii raportului. În redactarea raportului, Comisia a ţinut cont de avizul emis de Consiliul Legislativ şi de Punctul de vedere al Guvernului.

În raport de obiectul şi conţinutul său, ce vizează modificarea unei legi organice, propunerea legislativă face parte din categoria legilor organice. 

Propunerea legislativă  a fost dezbătută la lucrările Comisiei din zilele de 25 mai şi 15 iunie 2005. 

În conformitate cu prevederile art. 52 din Regulamentul Camerei Deputaţilor, la dezbateri a luat parte domnul deputat Kelemen Hunor, în calitate de iniţiator al propunerii legislative. La lucrările Comisiei au fost prezenţi 19 deputaţi, din totalul de 22 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este prima Cameră sesizată.


În urma dezbaterii, Comisia pentru cultură, arte, mijloace de informare în masă propune adoptarea propunerii legislative pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi  Societăţii Române de Televiziune, republicată, cu amendamente.
   PREŞEDINTE,



SECRETAR,

    

Raluca TURCAN


MÁRTON Árpád Francisc
        Expert,                                                     Consilier,


   Cristina DAN                                            Pîrvu IONICĂ

I. Amendamente admise



În urma dezbaterii, Comisia propune adoptarea propunerii legislative pentru modificarea şi completarea Legii nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1
	Lege pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată
	Lege pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune.
	Pentru respectarea normelor de  tehnică legislativă

	2
	Articol unic: Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, se modifică şi se completează după cum urmează:
	Art. I: Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, în Monitorul Oficial al României, Partea I, nr. 636 din 27 decembrie 1999, cu modificările  ulterioare, se modifică şi se completează după cum urmează:

Amendament propus de Comisie.
	Pentru respectarea normelor de tehnică legislativă.

	3.
	1. Art. 18 alin. (3) se modifică şi va avea următorul cuprins:

“(3) Directorul general al societăţii nu poate fi nici preşedintele consiliului de administraţie, nici membru în Consiliul de administraţie.”
	1. Alineatul (3) al articolului 18 se modifică şi va avea următorul cuprins:

“(3) Directorul general al societăţii nu poate fi membru al consiliului de administraţie.”

Amendament propus de Comisie.
	Pentru a da o mai mare claritate a textului.

	4
	
	2. După alineatul (3) al articolului 18 se introduce un nou alineat, alin. (31), cu următorul cuprins:

“(31) Directorul general al societăţii nu poate fi membru al unui partid politic.”

Amendament propus de Comisie.
	Pentru a da un spor de rigoare normativă a textului.

	5
	2. După art. 18 se introduce un nou articol, 181, având următorul cuprins:

“Art. 181. – Funcţia de director general al societăţii se ocupă pe bază de concurs. Criteriile de susţinere a concursului sunt stabilite de Consiliul de administraţie. Pentru ocuparea funcţiei este necesar votul majorităţii absolute al membrilor consiliului de administraţie. Schimbarea din funcţie a directorului general înainte de expirarea mandatului se face cu votul a 2/3 din numărul membrilor Consiliului de administraţie. Mandatul directorului general al societăţii este de 4 ani.”
	3. După articolul 18 se introduce un nou articol, art. 181, cu următorul cuprins:

“Art. 181. - (1) Funcţia de director general al societăţii se ocupă pe bază de concurs de proiecte.

(2) Condiţiile de organizare şi criteriile de susţinere a concursului sunt stabilite de consiliul de administraţie.

(3) Pentru ocuparea funcţiei este necesar  votul a 2/3 din numărul membrilor consiliului de administraţie. 

(4) Consiliul de administraţie este demis de drept dacă după o perioadă de 60 de zile de la declararea vacanţei funcţiei de director general şi desfăşurarea în această perioadă a trei proceduri de vot nu a hotărât asupra ocupării acestei funcţii.

(5) Mandatul directorului general este de 4 ani.

(6) Schimbarea din funcţie a directorului general înainte de expirarea mandatului se face cu votul a 2/3 din numărul membrilor consiliului de administraţie.” 

Amendamente propuse de Comisie.
	Pentru asigurarea unei mai uşoare aplicări a legii şi pentru o mai corectă delimitare a răspunderii consiliului de administraţie.

	6
	3. Art. 19. alin. (2) punctul d) se modifică şi va avea următorul cuprins:

“d) personalul angajat al fiecărei societăţi desemnează, prin vot secret, candidatul pentru un loc, în cadrul unui scrutin organizat de conducerea societăţii respective;”
	4. La alineatul (2) al articolului 19 , literele a) şi d) se modifică şi vor avea următorul cuprins:

“………………………..

a) grupurile parlamentare reunite din cele două Camere înaintează propuneri pentru 9 locuri, potrivit configuraţiei politice şi ponderii lor în Parlament;

………………….

d) Academia Română, pentru un loc; ”
Amendament propuse de Comisie şi de dl. deputat Radu Podgoreanu.
	Pentru a asigura o mai bună funcţionare a consiliului de administraţie.

	7
	4. La art. 19 alin. (2) se introduce un nou punct, f), având următorul conţinut:

“f) Clubul Român de Presă, pentru un loc.”
	Se elimină.

Amendament propus de Comisie.
	Ca urmare a acceptării amendamentelor de la punctul 3 din proiect.

	8
	5. La art. 21 alin. (4) se modifică şi va avea următorul cuprins:

“(4) Prelungirea mandatului sau durata interimatului nu poate fi mai mare de 3 luni.”
	5. Alineatul (4) al articolului 21 se modifică şi va avea următorul cuprins: 

“(4) Prelungirea mandatului sau durata interimatului nu poate fi mai mare de 3 luni.”

Amendament propus de Comisie.
	Pentru respectarea normelor de tehnică legislativă.

	9
	6. Art. 23 alin. (2) se modifică şi va avea următorul cuprins:

“(2) Salariul directorului general al Societăţii Române de Radiodifuziune, precum şi al directorului general al Societăţii Române de Televiziune este stabilit de consiliul de administraţie.”
	6. Alineatul (2) al articolului 23 se modifică şi va avea următorul cuprins:

“(2) Salariul directorului general al Societăţii Române de Radiodifuziune, precum şi al directorului general al Societăţii Române de Televiziune este  stabilit prin hotărâre a Guvernului.”

Amendament propus de Comisie.
	Pentru asigurarea unei mai bune funcţionări a celor două societăţi.

	10
	7. Art. 23 alin. (3) se completează şi va avea următorul conţinut:

“(3) Preşedintele Consiliului de administraţie primeşte o indemnizaţie lunară egală cu salariul brut al directorului general. Ceilalţi membri Consiliului de administraţie al Societăţii Române de Radiodifuziune şi, respectiv, al Societăţii Române de Televiziune primesc lunar, o indemnizaţie reprezentând 25% din salariul brut al directorului general al societăţii respective. Membrii consiliului de administraţie au dreptul la decontarea, în condiţiile legii, a cheltuielilor de transport şi cazare, ocazionate de participarea la şedinţele consiliului de administraţie.”
	7. Alineatul (3) al articolului 23 se completează şi va avea următorul cuprins:

“(3) Preşedintele consiliului de administraţie primeşte o indemnizaţie lunară egală cu salariul brut al directorului general. Ceilalţi membri ai consiliului de administraţie al Societăţii Române de Radiodifuziune şi, respectiv, al Societăţii Române de Televiziune primesc lunar, o indemnizaţie reprezentând 25% din salariul brut al directorului general al societăţii respective. Membrii consiliului de administraţie au dreptul la decontarea, în condiţiile legii, a cheltuielilor de transport şi cazare, ocazionate de participarea la şedinţele consiliului de administraţie.”

Amendament propus de Comisie.
	Pentru respectarea normelor de tehnică legislativă.

	11
	8. La art. 24 se introduce un nou alin., (3), cu următorul conţinut:

“(3) Consiliul de administraţie poate fi convocat şi la solicitarea directorului general al societăţii.”
	8. După alineatul (2) al articolului 24 se introduce un nou alineat, alin. (3), cu următorul cuprins: 

“(3) În mod excepţional,  consiliul de administraţie poate fi convocat şi la solicitarea directorului general al societăţii.”

Amendament propus de Comisie.
	Pentru respectarea normelor de tehnică legislativă şi pentru a asigura o mai bună funcţionare a consiliului de administraţie.

	12
	9. După alin. (2) al art. 26 se introduce un nou alin., (21):

“(21) Directorul general participă la şedinţele Consiliului de administraţie fără drept de vot.”
	9. După alineatul (2) al articolului 26 se introduce un nou alineat, (21), cu următorul cuprins:

“(21) La şedinţele consiliului de administraţie participă fără drept de vot directorul general şi 2 reprezentanţi ai salariaţilor societăţii.”

Amendament propus de Comisie
	Pentru respectarea normelor de tehnică legislativă şi pentru asigurarea corespondenţei cu amendamentelor aduse la punctele 3 şi 4 din proiect. 

	13
	10. Art. 26 alin. (4) al se abrogă.
	10. Alineatul (4) al articolului 26 se modifică şi va avea următorul cuprins:

“(4) Preşedintele consiliului de administraţie rămâne în funcţie până la numirea noului consiliu de administraţie.”
Amendament propus de dl. deputat Emilian Frâncu.
	Pentru asigurarea funcţionării celor două societăţi în toate situaţiile.

	14
	11. La art. 27 se introduce un nou punct, b1, care va avea următorul cuprins:

“b1) aprobă condiţiile de organizare a concursului şi criteriile de participare la concurs pentru funcţia de director general al societăţii;”
	11. După litera b) a articolului 27 se introduce o nouă literă, lit. b1), cu următorul cuprins:

“b1) aprobă condiţiile de organizare a concursului şi criteriile de participare la concurs pentru funcţia de director general al societăţii;”

Amendament propus de Comisie.
	Pentru respectarea normelor de tehnică legislativă.

	15
	12. La art. 29 se introduce un nou alin., (2), care va avea următorul conţinut:

“(2) Preşedintele Consiliului de administraţie reprezintă Societatea Română de Radiodifuziune, respectiv Societatea Română de Televiziune în raporturile cu organele de conducere similare din străinătate.”
	12. Articolul 29 se modifică şi va avea următorul cuprins:

“Art. 29. – Directorul general şi preşedintele consiliului de administraţie reprezintă Societatea Română de Radiodifuziune sau, după caz, Societatea Română de Televiziune în raporturile cu celelalte organe şi organizaţiile din ţară, precum şi în relaţiile internaţionale şi participă la reuniunile internaţionale pe baza aprobării şi a mandatului date de consiliul de administraţie.”
Amendament propus de Comisie
	Pentru asigurarea unei mai mari coerenţe a textului.

	16
	13. Art. 31 alin. (3) se introduce un nou alin., (2) şi va avea următorul conţinut:

“(2) Preşedintele Consiliului de administraţie poate participa la şedinţele comitetului director.”
	13. La articolul 31 se introduce un nou alineat, alin.(2), cu următorul cuprins:

“(2) Preşedintele Consiliului de administraţie poate participa la şedinţele comitetului director.”

Amendament propus de Comisie.
	Pentru respectarea normelor de tehnică legislativă.

	17
	14. Art. 46 alin. (7) se modifică, şi va avea următorul cuprins:

“(7) Respingerea de către Parlament a raportului anual de activitate în doi ani consecutiv, atrage demiterea, de drept, a consiliului de administraţie respectiv.”
	Se elimină

Amendament propus de Comisie şi de dl deputat Sergiu Andon
	Deoarece majorarea perioadei prevăzute de lege de la un an la doi ani nu se justifică şi pentru asigurarea unui mai bun control parlamentar asupra celor două societăţi

	18
	
	Art. II (1) Prevederile art. I pct. 3 se aplică după încetarea mandatului consiliului de administraţie aflat în funcţie la data intrării în vigoare a prezentei legi.

(2) Prezenta lege intră în vigoare la 30 de zile de la publicarea în Monitorul Oficial al României, Partea I.

(3) Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, în Monitorul Oficial al României, Partea I, nr. 636 din 27 decembrie 1999, cu modificările  ulterioare, precum şi cu modificările şi completările aduse de prezenta lege, se va republica în Monitorul Oficial al României, Partea I, dându-se textelor o nouă numerotare.
	Pentru respectarea normelor de tehnică legislativă.


II. Amendamente respinse


În cursul dezbaterii, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare
	Camera 

decizională

	 0
	1
	2
	3
	4

	1
	Articol unic: Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, se modifică şi se completează după cum urmează:

1. Art. 18 alin. (3) se modifică şi va avea următorul cuprins:

“(3) Directorul general al societăţii nu poate fi nici preşedintele consiliului de administraţie, nici membru în Consiliul de Administraţie.”
	Articol unic: Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, se modifică şi se completează după cum urmează:

1. Art. 18 alin. (3) se modifică şi va avea următorul cuprins:

“(3) Directorul general al societăţii răspunde exclusiv de activitatea editorială şi nu poate fi nici preşedintele consiliului de administraţie, nici membru în Consiliul de Administraţie.”

Amendament propus de dl. deputat Sergiu Andon
	a) Argumente pentru susţinerea amendamentului: Pentru rigoarea textului, se precizează competenţa ce îi revine directorului general

b) Argumente pentru respingerea amendamentului: prin modificarea propusă se contravine dispoziţiilor art. 3 alin. (3) din Legea audiovizualului nr. 504/2002
	Camera decizională Senat.

	2
	4. La art. 19 alin. (2) se introduce un nou punct, f), având următorul conţinut:

“f) Clubul Român de Presă, pentru un loc.”
	4. La art. 19 alin. (2) se introduce un nou punct, f), având următorul conţinut:

“f) un reprezentant al societăţii civile, validat de Parlament, pentru un loc.”

Amendament propus de dl. deputat Sergiu Andon.
	a) Argumente pentru susţinerea amendamentului: Este justificat ca alături de reprezentanţii salariaţilor să facă parte din Consiliul de administraţie şi un reprezentant al societăţii civile, pentru a se asigura în acest fel transparenţa. Nu este firesc însă a se nominaliza prin lege una dintre cele 37 organizaţii de ziarişti, contestată de o parte a obştii gazetăreşti. Soluţia propusă este analogă celei ce se aplică în cazul structurii Consiliului Superior al Magistraturii.

b) Argumente pentru respingerea amendamentului: prin modificarea adusă asupra punctului 3 al articolului I din proiect se asigură o mai bună reprezentativitate şi funcţionare a consiliului de administraţie. 
	Camera decizională Senat



Comisia a propus aprobarea proiectului cu unanimitatea voturilor membrilor Comisiei prezenţi în sală în momentul votării.

PREŞEDINTE, 








   SECRETAR,

       Raluca TURCAN                                   




      MÁRTON Árpád Francisc


       Expert,










Consilier,

     
   Cristina Dan








         Pîrvu Ionică      

